Fortunata-e-Jacinta-I-TA-WEB	Aguesta mainada e d’autes deth barri, fòrça apraiades pes sues repectiues mairs, pientades ar estil de maja, damb pientòla e flors en cap, e sus es espatles mocadors de Manila d’aqueri que criden ben hèti, s’amassauen en un portau deth carrèr de Postas pr’amor de demanar eth quartet entara Cruz de Mayo, eth tres d’aguest mes, en tot repicar en ua plata d’argent, ath costat d’ua tauleta folrada de damasc ròi.